Diogelu data | UWTSD
UWTSD Home - Y Brifysgol - Gwasanaethau Proffesiynol - Llywodraethu​ C​orfforaethol - Diogelu data
Mae angen i'r Drindod Dewi Sant brosesu a storio gwybodaeth (gan gynnwys gwybodaeth bersonol a elwir yn 'Ddata Personol' a data sensitif a elwir yn 'Ddata Categori Arbennig') am fyfyrwyr, gweithwyr ac eraill i ymgymryd â'i busnes yn effeithiol, gan gynnwys (ond heb fod yn gyfyngedig i):
Recordio cyraeddiadau
Caniatáu recriwtio
Gweithredu materion iechyd a diogelwch
Trefnu cyrsiau
Goblygiadau cydymffurfio cyfreithiol i gyrff ariannu a'r llywodraeth.
Mae Prifysgol Cymru Y Drindod Dewi Sant wedi'i rhwymo'n gyfreithiol i brosesu gwybodaeth yn unol â:
Rheoliad Cyffredinol ar Ddiogelu Data ("GDPR") 2016
PCYDDS Polisi Diogelu Data
Mae'r Prifysgol Cymru, Drindod Dewi Sant wedi datblygu polisi diogelu data i sicrhau bod yr holl staff, myfyrwyr ac unrhyw un arall sy'n gysylltiedig â'r Brifysgol yn deall eu hawliau a'u cyfrifoldebau o dan y ddeddfwriaeth.
Y Polisi Diogelu Data | PCYDDS Grŵp
Polisi yng nghyswllt Categorïau Arbennig o Ddata Personol (a Data Euogfarnau Troseddol) (dan GDPR a Deddf Diogelu Data 2018)
Manylion Cyswllt: Swyddog Diogelu Data'r Brifysgol
Swyddog Diogelu Data'r Brifysgol yw Paul Osborne
E-bost: foi@uwtsd.ac.uk
Datganiad Diogelu Data ar gyfer Cyn-fyfyrwyr
Rydym yn awyddus i gadw mewn cysylltiad a chadw eich data yn unol â'ch dymuniad. Fel cyn-fyfyriwr/wraig o'r Brifysgol neu ei sefydliadau blaenorol, y sail gyfreithiol ar gyfer cadw eich data yw drwy "ddiddordeb cyfreithlon" i'r ddwy ochr.
Cedwir y holl ddata yn ddiogel ac mewn ffordd briodol gan Brifysgol Cymru Y Drindod Dewi Sant. Byddwn yn defnyddio eich data er mwyn cadw mewn cysylltiad â chi ynglŷn â newyddion ar ein campysau, gan gynnwys ymchwil, gweithgareddau addysgol a chyrsiau, digwyddiadau, gweithgareddau i gyn-fyfyrwyr a chyfleoedd i gefnogi ein gweithgareddau codi arian a gwirfoddoli. Gellir defnyddio eich data er mwyn cyfrannu at arolygon perthnasol, ymateb i ofynion adrodd y sector Addysg Uwch a chyfrannu at agweddau eraill o'n cenhadaeth elusennol.
Rydym eisiau sicrhau bod y wybodaeth a anfonwn atoch yn addas ac yn berthnasol i chi Gan ddibynnu ar sut y carech inni gysylltu â chi byddwch yn derbyn gohebiaeth gennym ynghylch y math o weithgareddau a restrir uchod trwy'r post, e-bost, ffôn, negeseuon testun SMS, a thrwy ein sianeli cyfryngau cymdeithasol. Byddwn yn talu sylw i'ch ymatebion, gan gynnwys defnyddio dulliau e-olrhain er mwyn canfod os ydych yn agor ein negeseuon e-bost a Google Analytics i ddeall mwy am ymweliadau â'n gwefan fel y gallwn ddarparu'r wybodaeth fwyaf perthnasol i chi.
O bryd i'w gilydd gallwn ymgymryd ag ymchwil a dadansoddiad trwy ddefnyddio ffynonellau cyhoeddus yn ychwanegol at yr hyn a rowch inni. Mae'r gwaith hwn yn ein cynorthwyo i dargedu ein gweithgareddau ymgysylltu a chodi arian, estyn allan i gynfyfyrwyr yr ydym wedi colli cysylltiad â nhw ac er mwyn cynnal safon y data a gedwir gennym (er enghraifft, cadw manylion cyfeiriad yn gyfredol trwy fas-data Newid Cyfeiriad Cenedlaethol Swyddfa'r Post).
Mae'r math o wybodaeth y gallwn ei chasglu a'i hatodi at eich cofnod data yn cynnwys gweithgareddau proffesiynol, erthyglau yn y cyfryngau, perthynas gyda chyn fyfyrwyr a chefnogwyr eraill a manylion o'ch cysylltiadau cyfredol â'r Brifysgol.
Ni fyddwn byth yn gwerthu eich data personol neu'i rannu ar gyfer gweithgareddau nad ydynt yn ymwneud â'r Brifysgol.
Oni bai eich bod yn ein hysbysu fel arall, mae'n bosib y bydd eich data ar gael i'n hadrannau academaidd a gweinyddol yn y Brifysgol. Bydd data ond yn cael ei rannu gyda grwpiau trydydd parti sy'n asiantau o brosiectau'r Brifysgol a lle mae rheolaethau priodol mewn lle i ddiogelu'ch gwybodaeth. Gall hyn gynnwys tai postio neu gwmnïau arolygu allanol sy'n gweithio ar ran sefydliadau megis yr Asiantaeth Ystadegau Addysg Uwch (HESA) neu gyrff cyllido'r Brifysgol. Os byddwch yn penderfynu rhoi rhodd i'r Brifysgol, gallwch ddewis a ddylid ei roi'n ddienw neu a ddylai gael ei gydnabod
Mae gennych yr hawl i newid eich dewisiadau cyswllt neu wrthwynebu defnyddio'ch data ar gyfer unrhyw un o'r dibenion uchod trwy gysylltu â: alumni@uwtsd.ac.uk